प्रत्येक UPI व्यवहारावर 0.15 टक्के प्रोत्साहन मिळणार; छोट्या व्यापाऱ्यांना फायदा

नवी दिल्ली : भीम-यूपीआयद्वारे छोट्या व्यवहारांना चालना देण्यासाठी केंद्र सरकारने प्रोत्साहन योजना राबवण्याचा निर्णय घेतला आहे. केंद्रीय माहिती आणि प्रसारण मंत्री अश्विनी वैष्णव यांनी ही माहिती दिली. या योजनेअंतर्गत कमी रकमेच्या प्रत्येक व्यवहारावर 0.15 टक्के प्रोत्साहन देण्यात येईल.

हेही वाचा – जुन्या रागातून चालकानेच पेटविले वाहन

दोन हजार रुपयांपर्यंतच्या व्यवहारांसाठी हा नियम लागू असेल. या निर्णयामुळे छोटे व्यापारी कोणत्याही अतिरिक्त खर्चाशिवाय यूपीआय सेवांचा लाभ घेऊ शकतील, असं वैष्णव यांनी सांगितले. देशांतर्गत दूध उत्पादन वाढवण्यासाठी आणि पर्यायाने शेतकर्‍यांचं उत्पन्न वाढवण्यासाठी राबवण्याच्या सुधारित गोकुळ अभियानाला मान्यता मिळाली असून येत्या दोन वर्षात त्यासाठीची अर्थसंकल्पीय तरतूद वाढवण्यात आली आहे.